Aina Landsverk Hagen

Aina Landsverk Hagen (født 1977) er en norsk sosialantropolog, som er forsker II ved Arbeidsforskningsinstituttet (AFI) ved Oslomet – storbyuniversitetet.

Hagens forskning har særlig beskjeftiget seg med ungdom og medvirkning, byutvikling, kreativitet og ytringsfrihet, netthets mot journalister, samt organisasjonsendring og digital innovasjon i mediebransjen. Hun har vært redaktør for flere utgivelser av tidsskriftet Kvinnejournalen, og var med på å starte dets arvtaker, tidsskriftet Fett.

Utdanning og yrkeskarriere 
Hagen har mastergrad og doktorgrad i sosialantropologi, begge fra Universitetet i Oslo. Masteroppgaven fra 2005 hadde tittelen Iranske elitefeminister og den røde linje. Temaet for masteroppgaven er iranske feminister som jobber med tidsskriftproduksjon, og hvordan disse navigerer i et samfunn uten ytringsfrihet. Doktoravhandlingen fra 2014 hadde tittelen Fear and Magic in Architects’ Utopia: the Power of Creativity among the Snøhettas of Oslo and New York. Her beskriver Hagen arbeidskulturen i arkitektfirmaet Snøhetta, og hvordan organisasjonen jobber med å fremme kreativitet.

Hagen har tidligere arbeidet som forskningsassistent ved Norsk senter for menneskerettigheter, og som redaksjonssjef i Fett. Hun har jobbet som korrekturleser i Klassekampen og Ny Tid, og som deskjournalist i VG. I 2008 ble hun ansatt som forsker ved SINTEF, før hun så ble ansatt som forsker ved AFI i 2012.

Forskningsprosjekter 
Utvalgte forskningsprosjekter:

 Stedsanalyse Tøyen
 Et sted å være ung
 Lokal rettshjelp for barnefamilier
 Ungdomsmedvirkning for Hauketo, Lambertseter og Oppsal
 Nordic Research Network for Architectural Anthropology
 Alternative byrom Unges medvirkning
 OMEN - Organizing for Media Innovation

OMEN Academy 
Forskningsprosjektet OMEN – Organizing for Media Innovation pågikk fra 2015 til 2019. Formålet var å utvikle nye former for nyhetsproduksjon, som svar på den digitale utviklingen og endringer i forbrukervaner. Prosjektet var et samarbeid mellom AFI, Sunnmørsposten (Polaris), Nationen (Tun Media) og Moss Avis (Amedia). Ved oppstart hadde disse mediehusene erfaring med å utforske digital journalistikk, web-TV og mobile teknologier i sin nyhetsproduksjon. Prosjektet fokuserte særlig på endringer av organisasjonenes ledelse, nye former for samarbeid og publisering på alle plattformer.  

Prosjektet førte til utviklingen av OMEN Academy, en nettbasert ressursbank som inneholder veiledere til bruk i prosesser forbundet med endring og utvikling av organisasjoner. OMEN Academy er utviklet for medieorganisasjoner, journalister og redaktører spesielt, men egner seg også til endringer i andre typer organisasjoner.

Vitenskapelige publikasjoner 
Et utvalg av Hagens vitenskapelige publikasjoner:

 Tolstad, I.M. & Hagen, A.L. (2019). Managing for audience management: Taking steps towards a ‘glowline’ co-production in the newsroom. Bygdås, A., Clegg, S. & Hagen, A.L. (Red.). Media Management and Digital Transformation. 8. Routledge.
 Hagen, A.L., Bygdås, A. & Tolstad, I.M. (2019). The idea propeller: Managing for collective creativity in newsrooms. Bygdås, A., Clegg, S. & Hagen, A.L. (Red.). Media Management and Digital Transformation. 7. Routledge.
 Bygdås, A., Hagen, A.L., Tolstad, I. M. & Skjælaaen, G.R. (2019). From deadline to flowline: Managing paradoxical demands in news organizations through metaphor. Bygdås, A., Clegg, S. & Hagen, Aina L. (Red.). Media Management and Digital Transformation. 3. Routledge.
 Bygdås, A., Clegg, S. & Hagen, A.L. (2019). Media Management and Digital Transformation. ISBN 9781138592087. 168 s. Routledge.
 Lyng, S.T. & Hagen, A.L. (2019). Barn og unges deltakelse i forskning: Muligheter og utfordringer. Norsk sosiologisk tidsskrift. Vol. 3.
 Hagen, A.L. (2018). The Magic Trick of Creative Capital: Competition, Confidence, and Collective Enchantment Among ‘Starchitects’. Moeran, B. & de Waal Malefyt, T. (Red.). Magical Capitalism: Enchantment, Spells, and Occult Practices in Contemporary Economies. Kapittel 9. s. 215-238. Palgrave Macmillan.
 Hagen, A.L., Tolstad, I.M. & Bygdås, A. (2018). Fra deadline til flowline: En trinn for trinn-analyse av endring i en norsk medieorganisasjon. Norsk Medietidsskrift. Vol. 25.
 Skjælaaen, G.R., Bygdås, A. & Hagen, A.L. (2018). Visual Inquiry: Exploring Embodied Organizational Practices by Collaborative Film-elicitation. Journal of management inquiry. Vol. 1.
 Tolstad, I.M., Hagen, A.L. & Andersen, B. (2017). The Amplifier Effect: Oslo Youth Co-creating Urban Spaces of (Be)longing. Bastien, S. & Holmarsdottir, H.B. (Red.). Youth as Architects of Social Change: Global Efforts to Advance Youth-Driven Innovation. Part II. s. 215–242. Palgrave Macmillan.
 Hagen, A.L. (2017). Sketching with Knives: Architects & The Confidence Theory of Magic. Anthropology Today. Vol. 33.
En fullstendig liste over publikasjoner, finnes på Oslomets ansattside.

Referanser

Eksterne lenker 

 Mer om Aina Landsverk Hagen på Oslomets ansattside.
 Aina Landsverk Hagens publikasjoner på CRIStin.no.
 OMEN Academy .

Norske sosialantropologer
Personer tilknyttet Arbeidsforskningsinstituttet
Fødselsdato ikke oppgitt